Sulton Salohiddin Abdulaziz masjidi
Sulton Salohiddin Abdulazizshoh masjidi (malaycha: Masjid Sultan Salahuddin Abdulaziz, arabcha: مسجد سلطان صلاح الدين عبدالعزيز) – Malayziyada joylashgan Selangor davlat masjidi. Inshoot Shah Alamda joylashgan boʻlib, mamlakatdagi eng katta, shuningdek, hajmi boʻyicha Janubi-Sharqiy Osiyodagi ikkinchi yirik masjid hisoblanadi. Binoning boshqa masjidlardan ajralib turadigan xususiyati bu uning katta koʻk va kumush gumbazidir. Masjid toʻrtta minorali boʻlib, bino hududining har bir burchagida bittadan minora qurilgan.